Държавен вестник, бр. 21, 2021 г., стр. 167

БРОЙ  21	
Д Ъ Р Ж А В Е Н  В Е С Т Н И К 	
СТР.  167  
върху дейността на консултантите за ин-
тегрирано управление на вредителите по 
отношение спазване на изискванията за 
предоставяне на услугите.
(2) Контролът по ал. 1 се извършва по до-
кументи и на място чрез планови проверки, 
внезапни проверки и проверки при данни 
за нарушение.
Чл. 15. Когато се установи несъответствие 
с изискванията за предоставяне на консул-
тантски услуги, инспекторите по растителна 
защита:
1. дават предписания за отстраняване 
на констатирани несъответствия, в които 
определят срокове за тяхното изпълнение;
2. изготвят доклад до директора на ОДБХ 
с констатации, предприети мерки и пред-
ложения.
Раздел IV
Регистрация на земеделски стопани, които 
извършват интегрирано производство на 
растения и растителни продукти
Чл. 16. (1) Земеделски стопани, които 
извършват интегрирано производство на 
растения и растителни продукти, могат да 
се впишат в регистъра по чл. 6, ал. 1, т. 10 
от Закона за защита на растенията след по-
даване на заявление до съответната ОДБХ 
по образец, утвърден съгласно чл. 3. 
(2) Електронният регистър по чл. 6, ал. 1, 
т. 10 от Закона за защита на растенията е 
публичен и съдържа най-малко следната 
информация:
1. номер и дата на заповедта за вписване 
в регистъра;
2. данни за земеделския стопанин, из-
вършващ интегрирано производство;
3. местонахождение на площите, върху 
които ще се извършва интегрираното про-
изводство;
4. вид на растенията и растителните 
продукти;
5. вписана промяна в заявени обстоя-
телства;
6. дата на заличаване на регистрацията.
Чл. 17. За всеки земеделски стопанин, 
регистриран в регистъра по чл. 6, ал. 1, т. 10 
от Закона за защита на растенията, в съот-
ветната ОДБХ се води досие, което съдържа 
документите от извършени проверки при 
последващия контрол върху интегрираното 
производство.
Раздел V
Контрол
Чл. 18. (1) Контролът по чл. 2, ал. 1, т. 1 
включва проверки на документи и физически 
проверки в местата на производство чрез 
планови, внезапни проверки и проверки при 
данни за нарушение.
(2) Проверките по ал. 1 са за съответ-
ствие на производството с изискванията за 
извършване на интегрирано производство.
(3) Плановите проверки се извършват 
най-малко веднъж годишно.
(4) При проверките се вземат и изследват 
контролни проби от растения и растителни 
продукти по реда на наредбата по чл. 120, 
ал. 1 от Закона за защита на растенията.
(5) Проверките по ал. 1 се извършват в 
присъствието на земеделския стопанин или 
упълномощен негов представител, като за 
всяка проверка инспекторите по растителна 
защита съставят констативен протокол по 
образец, утвърден съгласно чл. 3.
Чл. 19. (1) Когато при контрола по чл. 2, 
ал. 1, т. 1 се установи несъответствие с из-
искванията за извършване на интегрирано 
производство, инспекторите по растителна 
защита:
1. дават предписания за прилагане на 
подходящи мерки и мероприятия и определят 
срок за изпълнението им;
2. изготвят доклад до директора на ОДБХ 
с констатации, предприети мерки и пред-
ложения.
(2) При упражняване на контрола по чл. 2, 
ал. 1, т. 1 инспекторите по растителна защита 
издават актове за констатирани нарушения 
съгласно чл. 145 и 171 от Закона за защита 
на растенията.
Допълнителна разпоредба
§ 1. По смисъла на тази наредба:
1. „Екологична инфраструктура“ е природ-
на система, състояща се от живи организми 
и неживи компоненти, които са взаимно- 
свързани помежду си.
2. „Ключови биоагенти“ са най-ефективни-
те хищници, паразитоиди и ентомопатогенни 
нематоди спрямо даден вредител.
3. „Обследване“ e наблюдение за опреде-
ляне степента на заплевеляване, плътността 
на неприятелите и степента на нападение от 
болести по земеделските култури. 
4. „Основни вещества“ са вещества по сми-
съла на чл. 23 от Регламент (ЕО) № 1107/2009 
на Европейския парламент и на Съвета от 
21 октомври 2009 г. относно пускането на 
пазара на продукти за растителна защита и 
за отмяна на директиви 79/117/ЕИО и 91/414/
ЕИО на Съвета (ОВ, L 309/1 от 24 ноември 
2009 г.) (Регламент (ЕО) № 1107/2009).
5. „Продукти за растителна защита с нисък 
риск“ са продукти по смисъла на чл. 47 от 
Регламент (ЕО) № 1107/2009.
6. „Системни наблюдения“ са наблюдения, 
които се извършват на редовни времеви 
интервали, съобразени с фенологичното 
развитие на растенията и биологията на 
вредителите и позволяващи установяване на 
тяхната поява и динамика на развитие, както 
и настъпването на критичните фенофази на 
растенията.